CELEX: 32016D0837
Language: da
Date: 2016-04-21 00:00:00
Title: Rådets afgørelse (EU) 2016/837 af 21. april 2016 om undertegnelse på Den Europæiske Unions vegne og midlertidig anvendelse af aftalen mellem Den Europæiske Union, Island, Fyrstendømmet Liechtenstein og Kongeriget Norge om en EØS-finansieringsmekanisme (2014-2021), aftalen mellem Kongeriget Norge og Den Europæiske Union om en norsk finansieringsmekanisme (2014-2021), tillægsprotokollen til overenskomsten mellem Det Europæiske Økonomiske Fællesskab og Kongeriget Norge og tillægsprotokollen til overenskomsten mellem Det Europæiske Økonomiske Fællesskab og Island

28.5.2016   
            
            
               DA
            
            
               Den Europæiske Unions Tidende
            
            
               L 141/1
            
         RÅDETS AFGØRELSE (EU) 2016/837
   af 21. april 2016
   om undertegnelse på Den Europæiske Unions vegne og midlertidig anvendelse af aftalen mellem Den Europæiske Union, Island, Fyrstendømmet Liechtenstein og Kongeriget Norge om en EØS-finansieringsmekanisme (2014-2021), aftalen mellem Kongeriget Norge og Den Europæiske Union om en norsk finansieringsmekanisme (2014-2021), tillægsprotokollen til overenskomsten mellem Det Europæiske Økonomiske Fællesskab og Kongeriget Norge og tillægsprotokollen til overenskomsten mellem Det Europæiske Økonomiske Fællesskab og Island
   RÅDET FOR DEN EUROPÆISKE UNION HAR —
   under henvisning til Traktaten om Den Europæiske Unions funktionsmåde, særlig artikel 217, sammenholdt med artikel 218, stk. 5,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Der er fortsat behov for at mindske de økonomiske og sociale uligheder i Det Europæiske Økonomiske Samarbejdsområde. På baggrund heraf bør der oprettes en ny mekanisme for finansielle bidrag fra EØS-/EFTA-staterne og en ny norsk finansieringsmekanisme.
            
         
               (2)
            
            
               Den 7. oktober 2013 bemyndigede Rådet Kommissionen til at indlede forhandlinger med Island, Fyrstendømmet Liechtenstein og Kongeriget Norge om en aftale om EØS-/EFTA-staternes fremtidige finansielle bidrag til den økonomiske og sociale samhørighed i Det Europæiske Økonomiske Samarbejdsområde. Kommissionen har på vegne af Unionen forhandlet om en aftale mellem Den Europæiske Union, Island, Fyrstendømmet Liechtenstein og Kongeriget Norge om en EØS-finansieringsmekanisme for perioden 2014-2021. Aftalen vil blive fastlagt i form af en protokol, der nummereres 38c, til EØS-aftalen. Kommissionen har på vegne af Unionen ligeledes forhandlet om en aftale mellem Kongeriget Norge og Den Europæiske Union om en norsk finansieringsmekanisme for perioden 2014-2021.
            
         
               (3)
            
            
               De særlige bestemmelser vedrørende indførsel i Unionen af visse former for fisk og fiskevarer med oprindelse i Island og Norge, som er fastlagt i tillægsprotokollerne til landenes respektive frihandelsaftaler med Det Europæiske Økonomiske Fællesskab, udløb den 30. april 2014 og bør gennemgås i overensstemmelse med artikel 1 i disse protokoller. Kommissionen har derfor forhandlet om nye tillægsprotokoller til overenskomsten mellem Det Europæiske Økonomiske Fællesskab og Kongeriget Norge og tillægsprotokollen til overenskomsten mellem Det Europæiske Økonomiske Fællesskab og Island.
            
         
               (4)
            
            
               Erstatningen af de eksisterende finansieringsmekanismer med nye mekanismer, der vedrører andre tidsperioder, andre beløb og andre gennemførelsesbestemmelser, samt fornyelsen og udvidelsen af de indrømmelser, der vedrører visse former for fisk og fiskevarer, udgør som helhed en væsentlig udvikling af associeringen med EØS-/EFTA-staterne, hvilket begrunder henvisningen til artikel 217 i traktaten om Den Europæiske Unions funktionsmåde.
            
         
               (5)
            
            
               Hver af disse aftaler og tillægsprotokoller indeholder bestemmelser om midlertidig anvendelse, indtil de træder i kraft.
            
         
               (6)
            
            
               Aftalerne og tillægsprotokollerne bør undertegnes og anvendes midlertidigt indtil afslutningen af de procedurer, som er nødvendige for indgåelse heraf —
            
         VEDTAGET DENNE AFGØRELSE:
   Artikel 1
   Der gives herved bemyndigelse til undertegnelse på Unionens vegne af aftalen mellem Den Europæiske Union, Island, Fyrstendømmet Liechtenstein og Kongeriget Norge om en EØS-finansieringsmekanisme (2014-2021), aftalen mellem kongeriget Norge og Den Europæiske Union om en norsk finansieringsmekanisme (2014-2021), tillægsprotokollen til overenskomsten mellem Det Europæiske Økonomiske Fællesskab og Kongeriget Norge og tillægsprotokollen til overenskomsten mellem Det Europæiske Økonomiske Fællesskab og Island med forbehold af indgåelse af nævnte aftaler og tillægsprotokoller.
   Teksterne til aftalerne og tillægsprotokollerne er knyttet til denne afgørelse.
   Artikel 2
   Formanden for Rådet bemyndiges herved til at udpege den eller de personer, der er beføjet til at undertegne aftalerne og tillægsprotokollerne på Unionens vegne.
   Artikel 3
   Aftalen mellem Den Europæiske Union, Island, Fyrstendømmet Liechtenstein og Kongeriget Norge om en EØS-finansieringsmekanisme (2014-2021) og aftalen mellem Kongeriget Norge og Den Europæiske Union om en norsk finansieringsmekanisme (2014-2021) anvendes i overensstemmelse med henholdsvis artikel 3 og artikel 11, stk. 3, i aftalerne midlertidigt fra den første dag i den første måned, efter at den sidste meddelelse herom er blevet deponeret, indtil afslutningen af de procedurer, som er nødvendige for indgåelse heraf.
   Tillægsprotokollen til overenskomsten mellem Det Europæiske Økonomiske Fællesskab og Kongeriget Norge anvendes i overensstemmelse med nævnte protokols artikel 5, stk. 3, midlertidigt fra den første dag i den tredje måned, efter at den sidste meddelelse herom er blevet deponeret..
   Tillægsprotokollen til overenskomsten mellem Det Europæiske Økonomiske Fællesskab og Island anvendes i overensstemmelse med nævnte protokols artikel 4, stk. 3, midlertidigt fra den første dag i den tredje måned, efter at den sidste meddelelse herom er blevet deponeret.
   Artikel 4
   Denne afgørelse træder i kraft på dagen for vedtagelsen.
   
      Udfærdiget i Luxembourg, den 21. april 2016.
      
         
            På Rådets vegne
         
         G.A. VAN DER STEUR
         
            Formand